section_heading: Razvoj serije
paragraph_text: U srpnju 2011. godine autor Vince Gilligan izjavio je da namjerava okončati seriju s petom sezonom. Ranog kolovoza iste godine između televizijske mreže AMC i tvrtke Sony Pictures Television započeli su pregovori oko produkcije pete i najvjerojatnije posljednje sezone serije. AMC je predložila skraćenu petu sezonu (šest do osam epizoda, umjesto uobičajenih trinaest) kako bi se smanjili financijski troškovi, ali su producenti tu ideju odbili. Nakon toga je Sony pristupio drugim kablovskim televizijama oko mogućnosti preuzimanja cijele produkcije zbog nemogućnosti dogovora s AMC-om.